Den bedste slankekur findes ikke. Punktum!Der findes godt nok et utal af slankekure, som lover dig et hurtigt vægttab. 5:2 kuren, LCHF, juicekur, suppekur, keto-kuren…. jeg kunne blive ved. Fælles for slankekure er, at de lover dig et vægttab, men meget sjældent hjælper dig med at holde dit vægttab i længden.De fleste af os er i stand til at spise restriktivt og ensidigt i en kortere periode. Når vi spiser restriktivt, vil vi typisk tabe os. Bagsiden af medaljen er, at vi samtidig risikerer at få mangeltilstande af vitaminer og mineraler af den ensidige kost. Over tid er vi også tilbøjelige til at falde tilbage i gamle vaner, og så sniger kiloene sig på igen.Den bedste ”kur” er at omlægge din kost og få gode og sunde vaner, som holder resten af livet. Vi mennesker er forskellige og har vidt forskellige præferencer, ressourcer, ønsker og muligheder. Kunsten er at finde den model, der passer til dine unikke behov og ønsker.Der findes ikke en ”one-fit-all-model”. Jeg vil hjælpe dig med at finde din vej til en sund livsstil og et varigt vægttab, så det at leve sundt og dermed holde dit vægttab bliver en naturlig del af din hverdag.